***Výbor Národnej rady Slovenskej republiky***

 ***pre obranu a bezpečnosť***

**Zápisnica**

z **28.** schôdze Výboru Národnej rady Slovenskej republiky pre obranu a bezpečnosť, ktorá sa konala 06. mája 2021

**Prítomní:** podľa prezenčnej listiny

**Ospravedlnení**: posl. G. GRENDEL

 posl. M. KOTLEBA

**Program schôdze**:

 1. Voľba podpredsedu výboru

2.Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Márii KOLÍKOVEJ, poverenej riadením Ministerstva spravodlivosti Slovenskej republiky **(tlač 528)**

odôvodní : poverený člen skupiny poslancov - M. Saloň

spravodajca : poslanec NR SR P. Šuca

 3. Rôzne

 Schôdzuotvoril a viedol posl. J. KRÚPA, predseda výboru.

**K bodu 1:**

Po znovuzvolení pána posl. P. PČOLINSKÉHO za člena Výboru pre obranu a bezpečnosť v súlade s politickými dohodami predseda výboru navrhol za podpredsedu výboru pána posl. P. PČOLINSKÉHO. Žiaden z poslancov nemal iný návrh na podpredsedu výboru.

 Poslanci hlasovaním 12/-/1 schválili uznesenie č. 68.

**K bodu 2:**

Návrh skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Márii KOLÍKOVEJ, poverenej riadením Ministerstva spravodlivosti Slovenskej republiky **(tlač 528)** uviedol posl. M. SALOŇ.

* posl P. ŠUCA, spravodajca výboru prečítal návrh uznesenia
* v rozprave nevystúpili žiadni poslanci.

 Po rozprave výbor na návrh spravodajcu hlasoval o návrhu uznesenia.

Z celkového počtu 15 poslancov Výboru Národnej rady Slovenskej republiky pre obranu a bezpečnosť bolo prítomných 13 poslancov.

Za návrh predneseného uznesenia hlasovali 4 poslanci, zdržalo sa 7 poslancov a proti návrhu hlasovali 2 poslanci. Výbor Národnej rady Slovenskej republiky pre obranu a bezpečnosť **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny všetkých členov výboru** podľa čl. 88 ods. 2 Ústavy Slovenskej republiky.

***Juraj KRÚPA***

predseda výboru

**Marián SALOŇ**

overovateľ výboru

**Igor HUS**

overovateľ výboru